L'Ajuntament de Sagunt instal·larà una pista de patinatge sobre gel de 200 m²
30 de novembre 2015

![Imagen 1](/media/a0xawobc/09-sergio_m1.jpg)

![](/media/zy2pqr4d/09-grupo.jpg)

 

Enguany la regidoria de Comerç i Mercats de l'Ajuntament de Sagunt ha decidit anar més enllà dels tradicionals concursos d’escaparatisme i finançarà la instal·lació d'una pista de patinatge de gel artificial de prop de 200m² durant uns deu dies en cadascun dels dos nuclis del municipi. Amb açò, Sagunt es converteix en la primera ciutat valenciana, a excepció de les capitals de província, a instal·lar una pista d'aquestes característiques.

Com ha anunciat Sergio Moreno, regidor de Comerç, “la pista estarà situada en un lloc estratègic per a afavorir als comerços i poder realitzar les nostres compres nadalenques”. Concretament, estarà en la plaça Cronista Chabret de Sagunt del 18 al 27 de desembre i en la plaça de l'Albereda del Port de Sagunt des del 31 de desembre fins al 10 de gener.

Representants de l'empresa encarregada de muntar la pista començaran, a partir de matí, a repartir fulls d'inscripció per tots els comerços del municipi perquè els comerciants interessats puguen presentar-les farcides en les oficines de comerç de l'Ajuntament i obtenir tiquets per a repartir entre els seus clients. D'aquesta manera, la pista de patinatge és una nova iniciativa per a fomentar el comerç local i és que, segons Moreno, “realitzar les teues compres en el comerç local no és solament un compromís amb el consum responsable, sinó també un suport a la nostra ciutat, a la justícia social i a la sostenibilitat”.

És important destacar que també es lliuraran tiquets a les associacions amb finalitats socials que s'instal·len en el mercat de Nadal perquè aquestes puguen utilitzar-los per a finançar-se per mitjà de donatius. De la mateixa manera, el departament de Serveis Socials comptarà amb tiquets perquè les persones que més ho necessiten i no puguen realitzar compres, també gaudisquen de la pista.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-instal-larà-una-pista-de-patinatge-sobre-gel-de-200-m/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-instal-larà-una-pista-de-patinatge-sobre-gel-de-200-m/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-instal-larà-una-pista-de-patinatge-sobre-gel-de-200-m/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-instal-larà-una-pista-de-patinatge-sobre-gel-de-200-m/)